รัฐบาลไทย-ข่าวทำเนียบรัฐบาล-วธ.เผยผลโพล “วันเด็ก” ร้อยละ 62.54 ท่องคำขวัญ “รู้คิด รู้เท่าทัน สร้างสรรค์เทคโนโลยี” ได้ เยาวชนชี้ “การละเมิดทางเพศ-สารเสพติด-ปฏิรูประบบการศึกษา” คือปัญหาเร่งด่วนที่อยากให้แก้ไข ร
วันศุกร์ที่ 19 มกราคม 2561
วธ.เผยผลโพล “วันเด็ก” ร้อยละ 62.54 ท่องคําขวัญ “รู้คิด รู้เท่าทัน สร้างสรรค์เทคโนโลยี” ได้ เยาวชนชี้ “การละเมิดทางเพศ-สารเสพติด-ปฏิรูประบบการศึกษา” คือปัญหาเร่งด่วนที่อยากให้แก้ไข ร
วธ.เผยผลโพล “วันเด็ก” ร้อยละ 62.54 ท่องคําขวัญ “รู้คิด รู้เท่าทัน สร้างสรรค์เทคโนโลยี” ได้
เยาวชนชี้ “การละเมิดทางเพศ-สารเสพติด-ปฏิรูประบบการศึกษา” คือปัญหาเร่งด่วนที่อยากให้แก้ไข
ระบุ “ทุนการศึกษา” คือของขวัญวันเด็กที่อยากได้จากรัฐบาลมากที่สุด
เผย 14
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่ากระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิต สํารวจความคิดเห็นเด็ก เยาวชน หัวข้อ“วันเด็กแห่งชาติ ประจําปี2561” (วันเสาร์ที่13มกราคม2561)จากกลุ่มตัวอย่าง1,388คน ทั้งพื้นที่กรุงเทพฯ และต่างจังหวัด โดยผลสํารวจพบว่า เด็กและเยาวชน ร้อยละ62.54ทราบว่าคําขวัญวันเด็ก ประจําปี2561ของพลเอกประยุทธ์ จันทร์โอชา นายกรัฐมนตรี คือ“รู้คิด รู้เท่าทัน สร้างสรรค์เทคโนโลยี”นอกจากนี้ ได้สอบถามเด็กและเยาวชน ให้แสดงความคิดเห็นต่อคําขวัญวันเด็ก ประจําปี2561พบว่า ร้อยละ65.71เด็กไทยควรมีความคิดเป็นระบบสามารถใช้สื่อเทคโนโลยีได้อย่างสร้างสรรค์ รองลงมาร้อยละ32.52รู้ทันความคิดของตนเองและคนอื่นตลอดจนรู้ถึงเหตุการณ์และความเป็นไปของชีวิตและร้อยละ31.76เป็นการคิดโดยมีเหตุผลเกิดจากกระบวนการทางสติปัญญา เป็นต้น
ทั้งนี้ ยังสํารวจความคิดเห็นเกี่ยวกับประโยชน์ที่จะได้ในการเข้าร่วมกิจกรรมวันเด็ก พบว่า ร้อยละ53.93ส่งเสริมให้เด็กและเยาวชนมีความคิดสร้างสรรค์ รองลงมา ร้อยละ51.55ปลูกฝังจิตสํานึกที่ดีให้แก่เด็กและเยาวชนซึ่งเป็นอนาคตของชาติ ร้อยละ50.97ได้ประสบการณ์และการเรียนรู้สิ่งใหม่ๆและร้อยละ44.20ได้ความภาคภูมิใจในการแสดงออกอย่างสร้างสรรค์
นายวีระ กล่าวอีกว่า และได้สอบถามถึงของขวัญวันเด็กในปี2561ที่เด็กต้องการมากที่สุดจากรัฐบาล คือ ทุนการศึกษา รองลงมา อุปกรณ์การศึกษาและลดการบ้านให้น้อยลง ทั้งนี้ได้สอบถามความคิดเห็นของเด็กและเยาวชนเกี่ยวกับอาชีพในฝันเมื่อโตขึ้นนักเรียนอยากเป็นอะไร พบว่า อันดับ1เด็กและเยาวชนอยากเป็น หมอ/แพทย์/พยาบาล อันดับ2ครู อันดับ3ทหาร อันดับ4นักธุรกิจ อันดับ5นักกีฬา อันดับ6ตํารวจ อันดับ7ดารา /นักแสดง อันดับ8นักบิน อันดับ9แอร์โฮสเตส อันดับ10วิศวกร อันดับ11สถาปนิก อันดับ12นักการตลาด อันดับ13เน็ตไอดอล อันดับ14ขายสินค้าออนไลน์
นอกจากนี้ เมื่อสํารวจความเห็นเกี่ยวกับประโยชน์การใช้โซเซียลมีเดียและสื่อในยุคปัจจุบัน พบว่า ร้อยละ53.50ใช้ในการสื่อสารข้อมูล ค้นหาข้อมูลทํารายงาน ความบันเทิง สร้างสรรค์งานและได้ทราบความเคลื่อนไหวของบุคคลต่างๆ โดยเด็กและเยาวชนร้อยละ65.16คิดว่า เฟซบุ๊ก คือโซเชียลมีเดียที่มีผลกระทบต่อเยาวชนมากที่สุด รองลงมาร้อยละ18.52อินสตาแกรม ร้อยละ9.75ไลน์ และร้อยละb6.57ทวิตเตอร์
นายวีระ กล่าวด้วยว่า นอกจากนี้ ผลสํารวจสอบถามถึงมุมมองของเด็กและเยาวชนเกี่ยวกับปัญหาเร่งด่วนที่รัฐบาลควรหาแนวทางป้องกัน ช่วยเหลือ และแก้ไขเพื่อประโยชน์ต่อเด็กและเยาวชน ประกอบด้วย5อันดับแรก คือ การละเมิดทางเพศ สารเสพติด ปฏิรูประบบการศึกษา ปัญหาเด็กติดเกม และคุณแม่วัยใสตั้งครรภ์ก่อนวัยอันควร ส่วนนโยบายที่รัฐบาลควรมีเพื่อส่งเสริมให้เด็กได้เตรียมความพร้อมสู่ ประเทศไทย4.0คือ ขอให้ส่งเสริมการใช้เทคโนโลยีที่ทันสมัยมากที่สุด รองลงมา ได้แก่ การใช้ภาษา แลกเปลี่ยนภาษาต่างประเทศ ลดเวลาเรียน เพิ่มเวลาทํากิจกรรม ปฏิรูปการศึกษาให้เทียบเท่าต่างประเทศ ปลูกฝังค่านิยมที่ดีรวมถึงส่งเสริมการศึกษาทุกพื้นที่ทั่วประเทศ ตามลําดับ
-------